**P O J A Š N J E N J E**

**uz Prijedlog Izmjena i dopuna Proračuna Općine Cernik za 2025.**

1. Prijedlogom izmjena i dopuna proračuna općine predviđeno je povećanje prihoda i primitaka. Isto tako povećani su i rashodi i izdaci proračuna.
2. U strukturi prihoda, ukupni prihodi povećani su za 687.000,00 eura, od prvotno planiranih 3.425.399,04 eura.
3. Prijedlogom Odluke o izmjenama i dopunama proračuna ukupni prihodi i primici planirani su u iznosu 4.112.399,04 eura i raspoređeni su za namjene prikazane u Posebnom dijelu Prijedloga Izmjena i dopuna Proračuna.

Prihodi su povećani zbog prijave na projekt za opremanje Poljoprivredno poduzetničkog inkubatora. Zbog navedene prijave na projekt morali smo dodati novo financiranje na programu Poljoprivredno poduzetničkog inkubatora tako da 80% nabave opreme ide na izvor pomoći, a 20% iznosa financiramo sami iz općih prihoda i primitaka.

 Rashodi poslovanja povećani su također sa 5.682.436,68 eura na 6.025.069,12 eura, ukupno povećanje od 342.632,44 eura.

 U Posebnom dijelu proračuna prikazane su stavke koje nisu bile planirane za 2025. godinu jer su trebale biti završene krajem 2024. godine. To su projekt izgradnje nerazvrstane ceste – Linarta koja je zbog nepovoljnih uvjeta ipak završena u ovoj godini u iznosu od 40.000,00 eura te projekt razvoja zelene urbane mreže u iznosu od 20.000,00 eura.

Također planiramo ove godine podnijeti zahtjev za izradu projekta za izradu solarnih panela na objektu Poljoprivredno poduzetničkog inkubatora.

 U nastavku dajemo pojašnjenja za stavke koje imaju velika odstupanja od Plana za 2025. godinu te su predložene izmjene.

Aktivnost A100723 POLJOPRIVREDNO PODUZETNIČKI INKUBATOR

Izvor financiranja 1.1 Opći prihodi i primici

Plan 2025. - 434.367,56

Izmjena plana - 170.000,00

Izvor financiranja 5.4. Pomoći iz EU fondova

Plan 2025. - 0,00

Izmjena plana - 547.000,00

Kapitalni projekt K100767 SANACIJA NERAZVRSTANE CESTE LINARTA

Izvor financiranja 1.1. Opći prihodi i primici

Plan 2025. - 0,00

Izmjena plana - 40.000,00

Aktivnost A102001 ODRŽIVO GOSPODARENJE OTPADOM

Projekt T102003 RAZVOJ ZELENE URBANE MREŽE

Izvor financiranja 1.1. Opći prihodi i primici

Plan 2025. - 0,00

Izmjena plana - 20.000,00